\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tárgy:** Beszámoló a 2014/2015-ös nevelési évről

**Az  intézmény alapadatai**

    OM-azonosító száma:                                            202415

    Az intézmény elnevezése:              Sióagárdi Közös Óvoda, Bölcsőde és Családi Napközi Harci Tagóvodája

    Székhelye:                                      Harc Kölesdi u. 2. 7172

    Az intézmény típusa:                                             többcélú intézmény

   Csoportszám, férőhelyek száma: egységes óvoda-bölcsődei csoport száma: 1

Felvehető létszám: 20 fő (3 éven aluli max. 5 fő.)

Vegyes óvodai csoportok száma: 1.

Felvehető létszám: 28 fő

**Az óvoda nevelési év rendje**

A nevelési év 2014. 09.01-től 2015. 08.31-ig tart. Ötnapos munkarend szerint egész évben folyamatosan fogadjuk a gyermekeket, kivéve a téli és nyári zárva tartás ideje alatt.

A téli szünetben az óvoda zárva tart. Az őszi és tavaszi szünetekben az óvoda nyitva tart, előzetes felmérést végzünk.

**Szünetek**

* Őszi szünet október 23-tól november 31-ig tart. A szünet előtti utolsó tanítási nap október 22. (szerda), a szünet utáni első tanítási nap november 3. (hétfő).
* Téli szünet december 22-tól január 2-ig tart. A szünet előtti utolsó tanítási nap december 19. (péntek), a szünet utáni első tanítási nap január 5. (hétfő).
* Tavaszi szünet április 2-től április 7-ig tart. A szünet előtti utolsó tanítási nap április 1. (szerda), a szünet utáni első tanítási nap április 8. (szerda).

**Az óvoda nyitvatartási rendje**

Nyitás: 6 óra 30 perc Zárás: 17 óra

**Dolgozók munkarendje**

Óvónők 6 óra 30 perc – 17 óráig

Dajkák 6 óra 30 perc – 17 óráig

Gondozónő: 8 órától 15 óráig

**Tevékenységek**

Ebben a tanévben az óvodában az Óvodai Nevelési Program előírása szerint kötelező tevékenységi formákon túl egyéb foglalkozásokat is tartottunk. Ilyenek a logopédiai foglalkozás, fejlesztő foglalkozás, gyógytestnevelés, angol foglalkozás, modern tánc.

**Gyermeklétszám alakulása**

2014 szeptemberében 29 kisgyermek kezdte a nevelési évet. 20 gyermek a vegyes csoportban, 9 kisgyermek pedig az egységes óvoda-bölcsődei csoportban. Ebből 5 gyermek bölcsődés. 2015 májusára ez a létszám emelkedett. jelenleg 33 gyermek jár óvodánkba. 20 a vegyes csoportba és 13 az egységes óvoda-bölcsődei csoportba. Ebből 5 gyermek bölcsődés korú.

**Dolgozói létszám alakulása**

Az óvodában szeptemberben az előírt 4 fő óvodapedagógus helyett dolgozott 3 fő óvodapedagógus, ebből egy tagóvoda vezető. 2 fő rendelkezik szakvizsgával. Továbbá 1 fő gondozónő, aki főiskolai tanulmányokat végez és 2 fő dajka. 2015 májusától a 3 fő óvodapedagógus 2 főre csökken.

**2014/2015-ös nevelési és történései**

**Szeptember**

Elkezdődött az új nevelési év. Elkezdődött a kicsik beszoktatása, a vegyes csoportban pedig a hónap közepén elkezdődtek a kezdeményezések, foglalkozások.

8-án tartottunk egy szülői értekezletet, ahol a szülőkkel ismertettem a Munkatervet. Megvitattuk az előttünk álló időszak aktuális kérdéseit, feladatait.

**Október**

Komáromi Gábor fényképész készített fényképeket a gyermekekről a szülők döntése alapján.

Október 14-én a Faluházzal közös programunk volt a filmvetítés, ahol a vegyes csoportba járó gyermekek vettek részt.

Október 21-én újra volt egy közös program a 3 dimenziós társasjáték, ahol szintén csak a nagyobbak vettek részt.

**November**

11-én Márton napi lampionos felvonulást tartottunk szintén közös szervezésben a Faluházzal.

18-19-20-án a már rendhagyóvá vált Egészség hetet szerveztük meg. Ezen a programon az egész óvoda összes gyermek részt vett. Első nap az egészségről és betegségről szólt, ellátogattunk az orvosi rendelőbe. A második nap a mozgásról szólt, a harmadik pedig az egészséges táplálkozásról, a zöldség gyümölcs fogyasztásról. A második napon a nagy csoportosokkal Kölesdre kaptunk meghívást egy egész délelőttre szóló mozgásos játékra.

25-én Áprily Géza zenés műsorát is megnézhették a gyermekek.

**December**

1-én a vegyes csoport Kölesdre kapott meghívást egy színházi előadásra.

5-én szintén a Faluház szervezésében Mikulás érkezett hozzánk.

8-án Szekszárdra mentünk színházba a nagyokkal.

10-én Kovács Gábor, Muzsikus tartott mindenkinek egy szép téli zenés műsort, kicsit már az ünnepre hangolódva.

16-án az óvodában zárt körben tartottuk a karácsonyi műsorunkat.

19-én pedig megnéztük az iskolások karácsonyi ünnepélyét.

**Január**

Új óvodapedagógus érkezett óvodánkba Horváth Beáta személyében. Ő Faludiné Máté Mária nyugállományba vonulása miatt lett felvéve.

12-én szülői értekezletet tartottunk, ahol már a farsangi előkészületeket vitattuk meg.

13-án az óvodásokkal elbúcsúztattuk Marika nénit egy igazán megható kis műsorral. Ő ezen a napon dolgozott utoljára. Először szabadságát, majd 4 hónap felmentési idejét tölti és június 18-án végleg nyugdíjba vonul.

**Február**

7-én tartottuk a Farsangi mulatságunkat.

24-én a Nevelési Tanácsadó munkatársa végzett csoportos iskolaérettségi felmérést a nagycsoportos korú gyermekekkel. 10 gyermekből 6 lett a felmérés és a pedagógusok javaslata alapján iskolaérett. Ebből 1 kisgyermeknek ennek ellenére egyéni vizsgálatra is szüksége volt. A még a következő egy évben óvodában maradó 4 gyermekből 2-nek kellett az egyéni vizsgálaton is rész vennie, ebből az egyiket a Tanulási Képességet Vizsgáló Szakértői és Rehabilitációs Bizottság által végzett további vizsgálatra is elküldtük. Nála fenn áll az SNI gyanúja.

25-én Figura Ede drámapedagógus műsorát láthattuk, melyre meghívtuk a helyi iskola tanulóit is.

**Március**

5-én a leendő tanító néni meglátogatta a nagyokat és részt vett velünk egy óvodai foglalkozáson. Ismerkedett a leendő elsősökkel.

13-án múzeumlátogatáson voltunk Szekszárdon így emlékeztünk 1848-49 eseményeire.

**Április**

1-én „nyuszit vártunk” hozott is ajándékot! Délután a nagyok kézműves foglalkozáson voltak az iskolában. Majd a tavaszi szünet alatt zárva tartottunk, mert csak 1 szülő igényelte az óvodai ellátást.

13-án tartottuk az éves utolsó szülői értekezletünket.

15-én nyílt nap volt. Pár szülő élt is a lehetőséggel, hogy megnézze gyermeke egy délelőttjét az óvodában. Ekkor vártuk a leendő óvodásokat is, hogy kicsit ismerkedjenek az óvodával. A szülőknek pedig könnyebb legyen a döntés a beiratkozáshoz.

20-án és 21-én volt a beíratás. 6 kisgyermeket írattak szüleik az óvodánkba. Ők zömében a jövő tanévben lesznek 2 évesek, tehát bölcsődésként szeretnék először igényelni szolgáltatásainkat.

22-én Kovács Gábor, Muzsikus tartott egy már rendhagyónak számító ének-zene foglalkozást a gyermekeknek, hangszerbemutatót.

29-én az édesanyákat köszöntöttük.

30-án Horváth Beáta óvodapedagógus távozott az intézményből.

**Május**

A két csoportra ebben a hónapban 2 óvodapedagógus maradt, és a törvény úgy rendelkezik, hogy nyitástól zárásig óvodapedagógusnak kell a gyermekekkel foglalkozni, ezért ezt úgy tudtuk megoldani, hogy felváltva helyettesítést végeztünk.

8-án tanulmányi kiránduláson vettünk részt Bátán a Fekete Gólya Házban, majd ebéd után a decsi Babamúzeumban jártunk.

20-án a helyi tanulmányi kirándulás keretében a Sió parton töltöttünk egy napot az Őri tanyán.

22-én Gyermeknap volt. Meghívtuk a társulás óvodáinak nagycsoportos gyermekeit. A Csurgó zenekar szórakoztatott minket.

29-én Évzáró és a nagycsoportosok búcsúztatója zajlott.

**Június-**

Vége a szorgalmi évnek, de a nyárra is tervezünk színes programokat a gyermekeknek az óvodában.

Ebben a tanévben kettő alkalmazott is tanulmányokat végez. Gondozónő felsőfokú iskolába jár, az idén utolsó éves a főiskolán, júniusban záróvizsgázik. A tagóvoda vezető közoktatási vezető szakirányú szakvizsgát tesz, júniusban záróvizsgázik.

Harc, 2015. június 1.

Szakálosné Marosi Ildikó